text: Vit mugu ikki vera blind fyri russiskari aggressión
text: #000002
text: Har ketan av álvara hoppar av, er tá argumentini eru, at myndugleikarnir í Kreml eru okkara vinir og onki ilt vilja okkum ella okkara sameindu.
text: #000003
text: Tann politiska ósemjan um radaramálið er stór, og ósemjurnar eru ymiskar, síggja vit í kjakinum, sum hevur verið seinastu tíðina. Summi hava eina meining um, hvussu avgerðin skal takast. Onnur grugga málið við loysingarretorikkið og vilja partout kalla radaran føroyskan. Og so eru tað tey, ið enn ikki eru lend í 2022 og sum bara ikki vilja síggja tann geopolitiska veruleikan.
text: #000004
text: Hetta ber mest boð um hjálparleysa propagandu fyri Kreml. At russiska fólki er á leið sum vit onnur, vita vit, og tey kunnu fyri tann saks skuld kallast okkara vinir og einki ilt vilja okkum ella okkara sameindu.
text: #000005
text: Men tá summi, eitt nú Jacob Vestergaard, ikki vilja síggja, at heimurin mennist og ikki longur vil finna seg í, at diktaturið í Kreml skal avgera, hvat tey sjálvi skulu meina og gera í egnum viðurskiftum. Og tá hesi somu ikki vilja síggja, at Russland verður alsamt meira aggressivt mótvegis grannalondum teirra og restina av heiminum, tá undrist eg stórliga.
text: #000006
text: At man kann liva í hesi bláoygdu boblu er mær ein gáta og má standa fyri egnu rokning.
text: #000007
text: Tað kemur ikki av ongum, at Svøriki hevur sent hermenn og hernaðarliga útgerð til Gotlands, ið liggur mitt í Eysturjónum. Tað kemur heldur ikki av ongum, at Ukraina er í undantaksstøðu, og at øll óneyðug ferðing til Ukraina nú verður frárádd.
text: #000008
text: Veruleikin er, at Russland hevur sent hundraðtúsundtals hermenn til landamørkini, og enn ein ólóglig invasión av Ukraina tykist at standa fyri durunum, fyri at forða Ukraina at gerast ov “vesturlendskt” og at melda seg inn í NATO.
text: #000009
text: Samstundis síggja vit russisk flogfør í føroyskum luftrúmi, russiskar undirvatnsbátar, ið spæla kispus í norðuratlantshavi og javnan fara tvørtur um mørk.
text: #000010
text: Russarnir upprusta við øðrum orðum alla staðni har teir kunnu - hetta er fakta sum ikki skerst burtur.
text: #000011
text: Um man ikki dugir at síggja, at heimurin ikki er tann sami, sum hann var fyri 10, 20 og 30 árum síðani, og at Russland er meira og annað enn góðir handilspartnarir, so kann tað av álvara gerast skaðiligt. Skaðiligt fyri okkara umdømi, fyri okkum sum samstarvsfelagar úti í heimi og fyri okkum sum tjóð.
text: #000012
text: Hetta er ein vandamikil leistur at taka fyri okkum sum føroyingar, og setur trúvirðið hjá okkum, sum ein fullgjørdur partur av vesturheiminum og handilspartur hjá øllum heiminum, upp á spæl.
text: #000013
text: Bakur og Stelkur landa í Runavík.
text: #000018
text: Toskakvotan á Flemish Kap hækkar 92%
text: #000023
text: EM-fyrireikingar ímóti Írlandi og Portugal
text: #000024